钦定古今图书集成/明伦汇编/氏族典/第396卷 > 李侃
## 钦定古今图书集成/明伦汇编/氏族典/第396卷 > 李侃

按《明外史李侃传》：“侃字希正，东安人。正统七年进士，
授户科给事中。景帝时，也先逼京师，父母在容城，侃
日夜悲泣乞假，冒白刃迎之。英宗复位，进太仆少卿，
迁右佥都御史，巡抚山西。侃性刚方，力振风纪，贪墨
者屏迹。以母丧归，服除，遂不出，家居十馀年卒。侃事
亲孝，好学安贫殁几不能殓。子德恢，严州知府；德仁，
‘河东盐运使，皆进士’。”